“Waa run oo waxa waddankan Ingiriiska ku sugan weftiyo kala duwan oo ka socda Somaliland oo qayb ka mid ah uu hoggaaminayo Madaxweyne-ku-xigeenka Somaliland, laakiin aniga safarkaygu waxa uu ahaa mid ka duwan oo weftiyadaas kamaan mid ahayn, waxaanan u soo baxay hawlaha gaarka u ah dhinaca garsoorka iyo caddaaladda, wax badan ayaana iiga hirgalay ujeedooyinkii socdaalkayga, iyaguna (weftiyada kale) waxa safarkoodu ka dhashay go’aan lagu gaadhay Golaha Wasiirrada oo ahaa in la isku soo dhaweeyo bulshooyinka qurbo-joogga iyo jaaliyadaha reer Somaliland ee ku nool halkan (Ingiriiska) oo dadka kala duwan lala kulmo, taas ayey u socdaan, markaa waxa aannu ahayn kala laba wefti,” ayuu yidhi Guddoomiyaha Maxkamadda Sare ee Jamhuuriyadda Somaliland Garyaqaan Aadan Xaaji Cali Axmed.
